Wentworth Miller

Wentworth Earl Miller III (rođen 2. juna 1972) američki je glumac, najpoznatiji po ulozi Michaela Scofielda u američkoj hit-seriji Prison Break ("Zakon braće").

 Biografija  
Rođen u Chipping Nortonu, Oxfordshire, Engleska, Velika Britanija, Wentworth je sin Wentwortha Earla Millera II, advokata i nastavnika, i Joy Marie (Palm), nastavnice za posebno obrazovanje.http://www.filmreference.com/film/14/Wentworth-Miller.html Afričkog je, jamajkanskog, engleskog, njemačkog i židovskog porijekla s očeve strane, dok je ruskog, francuskog, holandskog, sirijskog i libanonskog porijekla s majčine strane.http://www.newyorker.com/archive/2003/11/10/031110ta_talk_paumgartenhttp://www.jpost.com/Home/Article.aspx?id=94851
Iako se porodica preselila u Park Slope, Brooklyn, New York, kad mu je bilo 19 godina, Wentworth je zadržao dvojno državljanstvo. Ima 2 sestre: Leigh i Gillian. Pohađao je Srednju školu Midwood. Bio je član SING!-a, godišnje muzičke produkcije koju je pokrenula škola Midwood. Porodica se opet preselila u okolinu Pittsburgha, gdje je 1990. završio Srednju školu Quaker Valley. Nakon toga diplomirao je englesku književnost na Princetonu. Dok je studirao, nastupao je s a capella grupom Princeton Tigertones i bio član još dvaju klubova.https://archive.today/20120724122908/www.dailyprincetonian.com/2005/11/10/13734/

 Karijera  
1995. uputio se u Los Angeles u potrazi za glumačkom karijerom. O svom trnovitom putu do zvijezda izjavio je: "Preda mnom je bio dug put i na njemu je bilo mnogo prepreka i neuspjeha, ali nisam mogao odustati. To mi je trebalo kao što mi treba zrak, to je bilo nešto što jednostavno moram uraditi."http://www.post-gazette.com/pg/07259/817330-237.stm

Prva uloga bila mu je uloga osjetljivog i introvertnog Davida u ABC-ovoj mini seriji Dinotopia. Nakon još nekih manjih televizijskih uloga, 2003. pojavio se u filmu Tragovi na duši (The Human Stain), u kojem je glumio Colemana Silka u mladim danima (lik inače tumači Anthony Hopkins). Snažno se poistovjetio s glavnom dilemom filma, a to je mladić koji se bori s vlastitim naslijeđem. Ekstenzivno je radio na ulozi: ne samo da je proučavao Hopkinsa nego je i 4 mjeseca proveo učeći o boksu kako bi vjerno portretirao Silka kao boksera.

Njegova prva TV-uloga bila je 1998. u seriji Buffy, ubica vampira, gdje je glumio studenta koji se pretvorio u morsko čudovište.

2005. odabran je za ulogu Michaela Scofielda u seriji "Prison Break" ("Zakon braće") koju je producirala američka televizija Fox Network. U njoj glumi brižnog brata koji je napravio veoma složen plan da izvuče nevino optuženog i na smrt osuđenog brata, Lincolna Burrowsa (tumači ga Dominic Purcell), iz državnog zatvora Fox River. Njegov lik ima u potpunosti istetoviran gornji dio tijela s obje strane, uključujući i ruke od ramena do šaka. Da bi se tetovaža (koja je, ustvari, slika iz 20 dijelova) u potpunosti nanijela na tijelo, potrebno je 4 sata posla. Njegova izvedba u seriji donijela mu je nominaciju za Zlatni globus 2005. u kategoriji najboljeg glumca u dramskoj seriji.

Miller se pojavio kao gost na zabavi u dva spota američke pjevačice Mariah Carey za pjesme "It's Like That" i "We Belong Together". Brett Ratner, koji je režirao i pilot-epizodu "Prison Breaka", dobio je priliku režirati i ta dva spota. On je i predložio pjevačici da angažira Millera za spotove. Nakon što mu je vidjela sliku, složila se s time. Pošto se istovremeno sa spotovima snimala i pilot-epizoda "Prison Breaka", konstruiran je poseban set na mjestu snimanja spotova kako bi Miller mogao istovremeno raditi na oba projekta. Rekao je: "Mariah je međunarodna ikona. Dva dana koja sam proveo radeći na njenim spotovima učinila su više za moju karijeru nego sve što sam radio prije Prison Breaka. Zahvalan sam na pruženoj prilici."

Miller je, također, gostovao u prvoj epizodi 11. sezone serije "Zakon i red: Odjel za žrtve" kao detektiv Nate Kendall iz 24. policijske stanice u New Yorku. Također je potvrđeno da će glumiti i u SF-filmu "Resident Evil: Afterlife", i to "Chrisa Redfielda, Claireinog brata i popularnog lika iz serije igrica".

2007. magazin "People" uvrstio ga je na listu 100 najljepših ljudi na svijetu.

Miller je stekao iznenađujuće velik stepen slave u Južnoj Koreji, gdje ga odmilja zovu "Seok Ho-pil" (od korejske verzije imena Frank Schofield, koji je bio veterinar i uključio se u korejsku borbu za oslobođenje od Japana, a predavao je i veterinu na Nacionalnom univerzitetu u Seulu), po prezimenu njegovog lika iz "Prison Breaka". Nedavno je imenovan frontmenom Bean Pole Internationala, popularne linije visoke muške mode u Južnoj Koreji.

U oktobru 2010. Miller je izrazio interes za preuzimanje uloge Spartaka u TV-seriji Starz Spartacus: Blood and Sand od Andyja Whitfielda, koji je napustio seriju u 2. sezoni zbog liječenja od nehočkinskog limfoma.

 Scenaristički rad 
Miller je također nedavno napisao scenario za film privremeno nazvan Stoker. Koristio je pseudonim Ted Foulke, objasnivši to kasnije riječima: "Samo sam želio sam da scenario govori sam za sebe."Kyle Buchanan, Intervju s Millerom , MovieLine.com, 24. 7. 2010. Film govori o tinejdžerici koja se mora nositi sa svojim tajanstvenim ujakom nakon smrti njenog oca. Trenutno se smatra jednim od najboljih neproduciranih scenarija i pojavljuje se na tzv. "Crnoj listi", tj. popisu od 10 najboljih neproduciranih scenarija koji kruže po Hollywoodu."Crna lista 2010: Najbolji neproducirani scenariji , moviefone.com Miller je film opsiao kao "horor, porodičnu dramu i psihološki triler".Christina Radish, "Intervju s Wentworthom Millerom o filmu Resident Evil: Afterlife plus dodatne novosti" , collider.com, (3. 8. 2010. Iako je na film utjecao Stokerov Drakula, Miller je razjasnio da Stoker nije priča o vampirima."Wentworth Miller o ljubavi" , au.lifestyle.yahoo.com, 26. 1. 2008. Hitchcockova Sjenka sumnje također je utjecala na Stoker, ali nakon uvoda priča kreće u drugom smjeru. Film će režirati Park Chan-wook, tinejdžericu će glumiti Mia Wasikowska, majku Nicole Kidman, a u toku su pregovori s Matthewom Goodeom za ulogu ujaka.Justin Kroll, "Matthew Goode u pregvorima za glavnu ulogu u Stokeru", Variety, 8. 6. 2011.

 Zanimljivosti 
 alergičan je na mačke i pse, kao i na određenu hranu;
 bio je na audiciji za ulogu Clarka Kenta u Supermanu;
 jedno mu je oko plavo, a drugo zeleno (heterohromija);
 ako biste željeli uraditi tetovažu kakvu Michael Scofield ima u seriji, bilo bi vam potrebno više od 200 sati, a cijena takve tetovaže u Americi je između 15 i 20 hiljada dolara;
 prema izjavi koju je Miller dao u jednom intervjuu, David Beckham bio je zainteresiran da uradi takvu tetovažu;
 Filmografija 
 Film Godina Film Uloga Bilješke 2001  Room 302  poslužitelj #1  kratki film 2003  "Tragovi na duši" ("The Human Stain")  mladi Coleman Silk  bazirano na istoimenom romanu Philipa Rotha (2000) "Underworld"  dr. Adam Lockwood  2005  "Priznanje" ("The Confession")  zatvorenik/Tom  kratki film "Stealth"  EDI  glas 2009  Prison Break: The Final Break  Michael Scofield  direktno za DVD (SAD) 2010  "Resident Evil: Afterlife"  Chris Redfield   Prison Break: The Conspiracy  Michael Scofield  videoigra, glas 2011  "Tužni portret" ("The Mourning Portrait")  (fotograf)  igrani film Televizija Godina Naziv Uloga Bilješke 1998  Buffy, ubica vampira (TV-serija)  Gage Petronzi  sezona 2, epizoda 20: "Go Fish" 1999  "Time of Your Life" (TV-serija)  Nelson  sezona 1, epizoda 6: "The Time the Truth Was Told" 2000  "Popular" (TV-serija)  Adam Rothschild Ryan  sezona 1, epizoda 16: "All About Adam"sezona 1, epizoda 18: "Ch-Ch-Changes" "Time of Your Life" (TV-serija)  Nelson  sezona 1, epizoda 11: "The Time They Got E-Rotic" "Hitna služba" (TV-serija) Mike Palmieri  sezona 7, epizoda 1: "Homecoming" 2002  "Dinotopia" (mini serija)  David Scott   2005  "Joan od Arkadije"  Ryan Hunter  sezona 2, epizoda 21: "Something Wicked This Way Comes" "Šaptačica duhovima"  nar. Paul Adams  sezona 1, epizoda 1: "Pilot" 2009 Family Guy  popularni momak #2  sezona 7, epizoda 13: "Stew-Roids" 2005–2009  Prison Break ("Zakon braće")  Michael Scofield  nominiran: Zlatni globus za najboljeg glumca u dramskoj seriji2009  "Zakon i red: Odjel za žrtve"  Nate Kendall  sezona 11, epizoda 1: "Unstable".

+ Videoigre Godina Igra Uloga Napomene 2010  Prison Break: The Conspiracy  Michael Scofield  glas

 Reference  

 Vanjski linkovi  


 Wentworth Miller Interviews on theTVaddict.com 
 Wentworth Miller At Seat42f
 http://www.tv.com/person/714/summary.html 
 Wentworth Miller's biography  at Prison Break's official website
 Broadband video interview with Wentworth Miller, discussing Prison Break
 Interview with Wentworth on WHO.com

Kategorija:Rođeni 1972.
Kategorija:Američki glumci
Kategorija:Zakon braće
Kategorija:Amerikanci porijeklom iz Engleske
Kategorija:Amerikanci porijeklom iz Nizozemske
Kategorija:Amerikanci porijeklom iz Rusije
Kategorija:Amerikanci porijeklom iz Njemačke
Kategorija:Amerikanci porijeklom iz Francuske
Kategorija:Amerikanci porijeklom s Jamajke
Kategorija:Amerikanci porijeklom iz Libana
Kategorija:Amerikanci porijeklom iz Sirije